PROIECT



**REPUBLICA MOLDOVA**

**RAIONUL CĂUŞENI**

**CONSILIUL ORĂŞENESC CĂUŞENI**

**DECIZIA nr. 5/\_\_\_\_\_**

din \_\_\_\_\_\_\_\_\_\_\_\_\_\_\_\_\_2020

Cu privire la schimbarea categoriei de destinație

a unor terenuri proprietate publică

Avînd în vedere propunerile primarului or. Căușeni, în scopul corectării erorii comise la înregistrarea masivă a dreptului de proprietate asupra terenurilor proprietate publică, domeniul privat,

în conformitate cu art. 71 din Codul Funciar al RM nr. 828-XII din 25.12.1991 și art. 4 (1), 9 din Legea cu privire la proprietatea publică a unității admistrativ teritoriale, nr. 523-XIV din 16 iulie 1999,

în baza pct. 29 din Regulamentul cu privire la modul de transmitere, schimbare a destinației și schimb de terenuri, aprobat sub formă de anexa nr. 1 la Hotărârea Guvernului Republicii Moldova nr. 1170 din 25.10.2016,

în temeiul art. 14 alin. (1), (2), lit. b), d), e), (3), 20 (5) din Legea Republicii Moldova, nr. 436-XVI din 28.12.2006 ”Privind administraţia publică locală”., Consiliul orăşenesc Căuşeni **DECIDE:**

1. Se schimbă categoria de destinație a terenurilor proprietate publică, domeniul privat al orașului Căușeni, gestiunea primăriei or. Căușeni:

- cu suprafața de 3.2493 ha, amplasat în or. Căușeni, șos. Tighina, f/nr., nr. cadastral 2701224003, din teren ”neproductiv” în teren destinat ”construcțiilor”;

- cu suprafața de 3,5886 ha, amplasat în or. Căușeni, șos. Tighina, nr. 25, nr. cadastral 2701226005, din teren ”neproductiv” în teren destinat ”construcțiilor”.

1. Primarul or. Căușeni, Anatolie Donțu va asigura efectuarea modificării documentației cadastrale în conformitate cu prevederile prezentei decizii.

3. Prezenta Decizie se comunică:

- D-lui Anatolie Donțu, primarul orașului Căușeni;

- Instituția Publică ”Agenția Servicii Publice”, Serviciul Cadastral Teritorial ”Căușeni;

- Oficiului Teritorial Căuşeni al Cancelariei de Stat a Republicii Moldova și se aduce la cunoștință publică prin intermediul plasării pe pagina web a primăriei or.Căușeni și includerii în Registrul de Stat a actelor locale.

Primarul or. Căușeni Anatolie Donțu

Specialist Valentina Gîrjeu

Secretarul Consiliului

orășenesc Căușeni Ala Cucoș-Chisalița

Avizat Anatolie Focșa

**NOTĂ INFORMATIVĂ**

**la proiectul de Decizie**

,, Cu privire la schimbarea categoriei de destinație a unor terenuri proprietate publică”

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Primaria or. Căușeni, specialistul în domeniul reglementării regimului funciar Gîrjeu Valentina |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul de decizie are ca bază ilegalitatea înregistrării masive a dreptului de proprietate asupra terenurilor proprietate publică, domeniul privat a orașului Căușeni. Terenurile aferente obiectivelor privatizate se supun vânzării-cumpărării conform art. 1, lit. a), 2 (2) și anexa la Legea privind prețul normativ și modul de vânzare-cumpărare a pământului nr. 1308-XIII din 25.07.1997.  Conform art. 29 (1), subalin. 1, 45 din Codul Funciar al Republicii Moldova nr. 828-XII din 25 decemabrie 1991, deținătorii de terenuri sunt obligați să foloseascpă terenurile în conformitate cu destinația lor, iar toate terenurile din intravilanul localităților sunt gestianate în conformitate cu planurile urbanistice generale.  Conform art. 4, lit. g), 6 (1) din Legea cu privire la spațiile verzi ale localităților urbane și rurale nr. 591-XIV din 23.09.1999 spațiile verzi includ terenuri neproductive: mlaștini, stîncării, pante abrupt, terenuri afectate de alunecări, sărături și constutie obiectul exclusive al proprietății publice și nu pot fi privatizate sau arendate. |
| **3. Principalele prevederi ale proiectului şi evidenţierea elementelor noi** |
| Schimbarea categoriei de destinație a terenurilor proprietate publică, domeniul privat a orașului Căușeni, gestiunea primăriei or. Căușeni, din terenuri ”neproductive” în terenuri destinațe ”construcțiilor” și anume: terenul cu suprafața de 3.2493 ha, amplasat în or. Căușeni, șos. Tighina, f/nr., nr. cadastral 2701224003 și terenul cu suprafața de 3,5886 ha, amplasat în or. Căușeni, șos. Tighina, nr. 25, nr. cadastral 2701226005. |
| **4. Fundamentarea economico-financiară** |
| --------------------------------------------- |
| **5. Modul de încorporare a actului în cadrul normativ în vigoare** |
| Decizia este adoptată în conformitate cu art. 71 din Codul Funciar al Republicii Moldova, nr. 828-XII din 25.12.1991, art. 4 (1), 9 din Legea cu privire la proprietatea publică a unității admistrativ teritoriale, nr. 523-XIV din 16 iulie 1999, în baza pct. 29 din Regulamentul cu privire la modul de transmitere, schimbare a destinației și schimb de terenuri, aprobat sub formă de anexa nr. 1 la Hotărârea Guvernului Republicii Moldova nr. 1170 din 25.10.2016, art. 14 alin. (1), (2), lit. b) d) (3), 20 (5) din Legea Republicii Moldova, nr. 436-XVI din 28.12.2006 ”Privind administraţia publică locală”.  În scopul respectării precvederilor Legii nr. 239/2008 privind transparența în procesul decisional, proiectul de deciței ”Cu la schimbarea categoriei de destinație a unor terenuri proprietate publică” este plasat pe pagina web oficială a primăriei or. Căușeni. |
| **6**. **Constatările expertizei anticorupție.** |
| Prevederile proiectului nu sunt în detrimentul interesului public și nu afectează drepturile fundemantale ale omului. |
| **7. Avizarea şi consultarea publică a proiectului** |
| În temeiul art. 37 din Legea nr. 100 din 22 decembrie 2017 ”cu privire la actele normative”, proiectul de decizie a fost supus expertizei juridice de către specialistul responsabil din cadrul primăriei or. Căușeni. Proiectul este în concordanță cu legile sus menționate, structura și conținutul actului corespunde normelor de tehnică legislativă și reiese, că examinarea și aprobarea proiectului în cauză este de competența Consiliului orășenesc Căușeni și are suport juridic pozitiv. |

Primar Anatolie Donțu

Specialist Valentina Gîrjeu